b"\n_START_ARTICLE_\nYvonne van Gennip\n_START_SECTION_\nBiografia\n_START_PARAGRAPH_\nVa n\xc3\xa9ixer l'1 de maig de 1964 a la ciutat de Haarlem, poblaci\xc3\xb3 situada a la prov\xc3\xadncia d'Holanda Septentrional.\n_START_SECTION_\nCarrera esportiva\n_START_PARAGRAPH_\nVa participar en els Jocs Ol\xc3\xadmpics d'hivern de 1984 realitzats a Sarajevo (Iugosl\xc3\xa0via on finalitz\xc3\xa0 en cinquena posici\xc3\xb3 en la prova dels 3.000 m., sisena en els 1.000 m. i onzena en els 1.500 metres. En els Jocs Ol\xc3\xadmpics d'hivern de 1988 realitzats a Calgary (Canad\xc3\xa0) aconsegu\xc3\xad guanyar contra tot pron\xc3\xb2stic tres medalles d'or en les proves de 1.500 m., 3.000 m. i 5.000 metres. En els Jocs Ol\xc3\xadmpics d'hivern de 1992 realitzats a Albertville (Fran\xc3\xa7a) finalitz\xc3\xa0 en sisena posici\xc3\xb3 en la prova dels 3.000 metres i no aconsegu\xc3\xad finalitzar la prova dels 1.500 metres a conseq\xc3\xbc\xc3\xa8ncia d'una caiguda._NEWLINE_Al llarg de la seva carrera esportiva aconsegu\xc3\xad guanyar tres medalles en els Campionat del M\xc3\xb3n de patinatge de velocitat, totes elles en la modalitat de combianda: la medalla de plata el 1988 i la medalla de bronze els anys 1987 i 1989. En el Campionat d'Europa de patinatge de velocitat acosnegu\xc3\xad guanyar cinc medalles, destacant les medalles de plata aconseguides els anys 1985, 1986 i 1987."